འདིར་ས་ཡོམ་མང་པོ་འབྱུང་དགོས་དོན་གང་ཡིན་སྙམ་པའི་དོགས་པ་ཞིག་ཁྱེད་རྣམས་པར་འབྱུང་སྲིད་པས་དེའི་རྒྱུ་མཚན་ནི།གོང་དུ་ཞུས་པ་བཞིན་ས་ཡོམ་མང་ཆེ་ཞིག་ས་ཤུན་ནང་གི་བྲག་རྡོར་གས་ཆག་བྱུང་སའམ་ས་རིམ་གྱི་མཐར་འབྱུང་བ་ལྟར།དྷ་རམ་ས་ལ་ཡང་རྒྱ་གར་གྱི་ས་རིམ་གྱི་མཐར་གནས་ཡོད་པས་ཡིན།རྒྱ་གར་གྱི་ས་རིམ་དེ་ནི་བྱང་ཡུ་ར་ཤིཡན་ས་རིམ་གྱི་ཕྱོགས་སུ་ལོ་ལྟར་མི་ལི་མི་ཊར་༤༠ཙམ་སྤོ་བཞུད་བྱེད་ཀྱིན་ཡོད་པ་དང་མཚམས་དེར་ནུས་པ་ཕོན་ཆེན་པོ་ཞིག་གསོག་བཞིན་ཡོད་ཅིང་ནམ་ཞིག་ཚད་ལས་བརྒལ་བ་ན་ས་གཞི་གཡོ་བར་བྱེད་པའི་ས་ཡོམ་དུ་འགྱུར་འགྲོ་བ་ཡིན།ས་གཞི་ཚན་རིག་པ་མང་པོ་ཞིག་གིས་ཧི་མ་ལ་ཡར་ས་ཡོམ་ཤིན་ཏུ་དྲག་པོ་ཨང་གྲངས་༨་༠ནས་༨་༥བར་ཡིན་པ་ཞིག་འབྱུང་རྒྱུ་ལྷག་ཡོད་ཟེར།